મને તો ફકત એકની સાથે જ ખૂબ સારા સંબંધો હતા અને એ છે સિમકાર્ડ. મને સિમની સાથે પ્રેમ થઈ ગયો હતો. જોત જોતામાં હું એને પસંદ કરવા લાગ્યો હતો. એનું પણ એટલું શક્તિશાળી નેટવર્ક હતું કે દિવસ અને રાત મારી જ સાથે ને સાથે જ હોય ! અમે બંને એકબીજાને ખૂબ પસંદ કરતાં હતા. પરંતુ, એક દિવસ માલિકે મને એના કોઈ મિત્રના હાથમાં સોંપ્યો…. અને શું મારી કિસ્મત ! એ માણસે મારું જરાય ધ્યાન જ ના રાખ્યું. અને મને હાથમાંથી નીચે પાડી દીધો. મારા પરથી આખું ને આખું વાહન પસાર થઈ ગયું અને મને ખૂબ જ વધારે ઇજા થઈ. માલિકે જ્યારે મને જોયો ત્યારે એમનું હૃદય પણ કંપી ઉઠ્યું અને મને પ્રેમથી ટેબલના એક ખાનામાં મૂક્યો.